ddrg/super_eurlex huggingface dataset:
KIRJALLINEN KYSYMYS E-2046/02 esittäjä(t): Christopher Huhne (ELDR) komissiolle. Tullimaksut.



Virallinen lehti nro 110 E , 08/05/2003 s. 0028 - 0029



KIRJALLINEN KYSYMYS E-2046/02 esittäjä(t): Christopher Huhne (ELDR) komissiolle (10. heinäkuuta 2002) Aihe: Tullimaksut Voiko komissio ilmoittaa keskimääräiset tullimaksut mieluiten kauppavirtojen mukaan painotetusti muiden kuin maataloustuotteiden tuonnista EU:hun ja Yhdysvaltoihin ennen ja jälkeen kutakin kaupan vapauttamiskierrosta toisen maailmansodan jälkeisenä aikana? Pascal Lamyn komission puolesta antama vastaus (21. elokuuta 2002) Tullitariffeja ja kauppaa koskevan yleissopimuksen (GATT) ja Maailman kauppajärjestön (WTO) piirissä vuodesta 1947 toteutetut kaupan vapauttamiskierrokset ovat johtaneet huomattavaan tariffien alentamiseen muiden kuin maataloustuotteiden osalta teollisuusmaissa. Tämän luokan tuotteita koskevat keskimääräiset tullimaksut ovat laskeneet kaikissa teollisuusmaissa 40 prosentista vuonna 1947 keskimäärin 4 prosenttiin Uruguayn kierroksen jälkeen. Geneven neuvottelut vuonna 1947, Torquayn neuvottelut vuonna 1950, Kennedyn kierros vuosina 19621967 ja Tokion sekä Uruguayn kierrokset vuosina 19731979 ja 19861994 ovat ajankohtia, joina tämä vapauttamispolitiikka on ollut vahvimmillaan. Peräkkäisten kauppaneuvottelukierrosten vaikutus on selvästi todettu, mutta tullimaksujen tarkan tason määrittelyyn ennen ja jälkeen kutakin kierrosta liittyy merkittäviä metodologisia ongelmia, jotka rajoittavat tämäntyyppisten tietojen merkitystä: ero sovellettujen ja konsolidoitujen maksujen välillä, täytäntöönpanokaudet ja niiden mahdollinen päällekkäisyys (esimerkiksi neuvottelut informaatioteknologiatuotteiden kauppaa koskevasta sopimuksesta (ITA-sopimus) saatettiin päätökseen ennen Uruguayn kierroksella tehtyjen sitoumusten täytäntöönpanon päättymistä), maksujen määrääminen sellaisille instrumenteille, joille ei ole vahvistettu tariffeja, unionin alueen laajeneminen, tuotenimikkeistön muutokset, painotukseen liittyvät ongelmat (yksinkertaiset välineet ovat herkkiä käytetylle nimikkeistölle kun taas tuonnin mukaan painotetut välineet vinoutuvat maksujen ollessa korkeita, koska tuonnin taso itsessään riippuu maksujen tasosta), mahdollisesti sovellettavat erityis-, seka-, yhdistetyt ja/tai kausittaiset tullimaksut jne. Uruguayn kierroksen jälkeen konsolidoidut tullimaksut teollisuustuotteille ovat 3,9 prosenttia Yhdysvaltojen ja 4,1 prosenttia unionin osalta (lähde WTO; käytetyt keskiarvot ovat yksinkertaisia keskiarvoja). Näin ollen tullimaksut ovat laskeneet 40 prosenttia teollisuusmaissa.
KIRJALLINEN KYSYMYS E-3253/02 esittäjä(t): Konstantinos Hatzidakis (PPE-DE) komissiolle. Huumausainekuolemien lisääntyminen Kreikassa.



Virallinen lehti nro 110 E , 08/05/2003 s. 0193 - 0193



KIRJALLINEN KYSYMYS E-3253/02 esittäjä(t): Konstantinos Hatzidakis (PPE-DE) komissiolle (19. marraskuuta 2002) Aihe: Huumausainekuolemien lisääntyminen Kreikassa Vuonna 2001 Kreikassa kuoli 321 nuorta huumausaineiden käytön vuoksi. Onko komissiolla tietoja muiden jäsenvaltioiden tilanteesta ja tämän ongelman kehittymisestä? David Byrnen komission puolesta antama vastaus (5. joulukuuta 2002) Vuosittain tiedotetaan kaiken kaikkiaan 7 0008 000 äkillisestä unionin alueella tapahtuneesta huumausainekuolemasta. Kuolemantapausten todellinen lukumäärä on luultavasti suurempi. Useimmat yliannostuksesta johtuvat kuolemantapaukset ovat liittyneet opiaattien käyttöön, vaikka usein myös muilla aineilla on osuutta asiaan. Huumausainekuolemien määrä on kehittynyt suhteellisen tasaisesti unionin alueella, vaikka eri maiden kansallinen kehitys poikkeaakin siitä. On kuitenkin huolestuttavaa, että joissakin jäsenvaltioissa huumausainekuolemat ovat lisääntyneet viime aikoina uudelleen, vaikka niiden kasvu oli aiemmin pysähtynyt tai kääntynyt laskuun. Opiaattien käyttäjien, erityisesti suonensisäisten huumeiden käyttäjien, kuolleisuus on muuhun samanikäiseen väestöön verrattuna 20 kertaa suurempi, mikä johtuu yliannostuksista, tartuntataudeista, tapaturmista, itsemurhista jne. Arvoisalle parlamentin jäsenelle ja parlamentin pääsihteerisölle lähetetään kopio taulukosta, jossa esitetään viimeisimmät tilastotiedot. Kyseessä on Euroopan huumausaineiden ja niiden väärinkäytön seurantakeskuksen (EDMC) taulukko, jonka tiedot ulottuvat vuoteen 2000 saakka. Tuoreempia tietoja ei ole, koska kansallisten tietojen keruun ja niiden analysoinnin välillä on ollut pitkä viive. Eri maiden tiedot eivät ole suoraan vertailukelpoisia (ks. taulukon alapuolella olevat huomautukset). Huumausainekuolemat ovat yksi Euroopan huumausaineiden ja niiden väärinkäytön seurantakeskuksen (EDMC) viidestä keskeisestä indikaattorista. On nähty paljon vaivaa, jotta tilastotiedoista saataisiin vertailukelpoisia, mutta sekä EDMC:n että jäsenvaltioiden on vielä tehtävä tällä alalla paljon työtä.
KIRJALLINEN KYSYMYS P-3048/02 esittäjä(t): Jean-Claude Fruteau (PSE) komissiolle. Aluepolitiikka.



Virallinen lehti nro 110 E , 08/05/2003 s. 0156 - 0156



KIRJALLINEN KYSYMYS P-3048/02 esittäjä(t): Jean-Claude Fruteau (PSE) komissiolle (18. lokakuuta 2002) Aihe: Aluepolitiikka Laajentuminen on poliittisesti välttämätöntä. Sen historiallinen oikeutus perustuu Euroopan yhdentymisen alkuperäiseen ajatukseen kestävän rauhan vakiinnuttamisesta kaikkialla Euroopassa. Kymmenen uuden jäsenvaltion liittyminen aiheuttaa kuitenkin myös ongelmia, koska valtioiden välillä on voimakkaita eroja. Tavoitteeseen 1 kuuluvien alueiden osalta on todellinen vaara, että ne tilastojen muuttuessa heikentyvät taloudellisesti. Olisikin mietittävä BKT:tä täydentäviä vaihtoehtoisia kriteereitä tukikelpoisuudelle. Helppopääsyisyyden taso voisi olla eräs vakavasti harkittava kriteeri, jossa voitaisiin ottaa huomioon esimerkiksi kyseisen alueen etäisyys maan pääkaupungista ja joka kuvastaisi paremmin tiettyjen alueiden ongelmia. Voiko komissio ilmoittaa parlamentille tätä asiaa koskevan harkintansa edistymisestä? Michel Barnier'n komission puolesta antama vastaus (8. marraskuuta 2002) On syytä muistuttaa, että alueiden oikeus rakennerahastojen tukeen sekä määrärahat säilyvät ennallaan vuoden 2006 loppuun. Vuoden 2006 jälkeen 25 jäsenvaltiota käsittävässä laajentuneessa unionissa alueelliset eroavaisuudet ovat suuremmat kuin 15 jäsentä käsittävässä nykyisessä unionissa, kuten komissio toteaa toisessa kertomuksessa taloudellisesta ja sosiaalisesta koheesiosta ja taloudellista ja sosiaalista koheesiota käsittelevässä ensimmäisessä väliraportissa. Laajentumisen seurauksena koko unionin bruttokansantuote (BKT) asukasta kohti laskee. Siksi jotkin tavoite 1 -alueet ovat vaarassa jäädä tukikelpoisuusrajan (75 % BKT:sta unionin asukasta kohti) ulkopuolelle 25 jäsenvaltiosta koostuvassa unionissa. Näin ollen nämä alueet ovat vaarassa jäädä tavoite 1 -tuen ulkopuolelle nykyisten kelpoisuuskriteerien perusteella, vaikka merkittävää lähentymistä ei todellisuudessa olisikaan tapahtunut. Tämä on yksi niistä seikoista, jotka komissio ottaa huomioon laatiessaan ehdotuksia tulevaksi aluepolitiikaksi. Ehdotuksissa olisi otettava huomioon myös taloudelliseen ja sosiaaliseen rakennemuutokseen liittyvät ongelmat muilla kuin kehityksessä jälkeenjääneillä alueilla. Komissio tekee syksyllä 2003 kolmannessa kertomuksessa taloudellisesta ja sosiaalisesta koheesiosta konkreettisia ehdotuksia muun muassa tulevan politiikan toimintalinjoista ja tukikelpoisuuskriteereistä.
KIRJALLINEN KYSYMYS E-1741/02

esittäjä(t): Camilo Nogueira Román (Verts/ALE) neuvostolle

(19. kesäkuuta 2002)

Aihe: Yhdistyneen kuningaskunnan ulkoministeri Jack Straw'n näkemykset unionin laajentumisesta uusiin valtioihin

Ison-Britannian ulkoministeri ei ainoastaan odota, että ensi joulukuussa puheenjohtajavaltio Tanskan johdolla järjestettävässä neuvoston kokouksessa päätetään kymmenen uuden valtion liittymisestä, vaan hän myös pitää mahdollisena, että kyettäisiin vauhdittamaan liittymisneuvotteluja Bulgarian ja Romanian kanssa, tarkastelemaan Turkin ehdokkuutta ja samalla tavoin pohtimaan Ukrainassa, Moldovassa ja Valko-Venäjällä toteutettavia tarpeellisia uudistuksia. Straw on kertonut, että kaikki nämä edellä mainitut asiat kuuluvat Tanskan puheenjohtajakauden prioriteetteihin. Vastaavatko nämä näkemykset asioiden tilaa Eurooppa-neuvostossa?

Vastaus

(5. marraskuuta 2002)

Neuvostolla ei ole tapana kommentoida kansallisten viranomaisten lausuntoja. Sevillassa 21. ja 22. kesäkuuta 2002 kokoontunut Eurooppa-neuvosto vahvisti, että jos neuvottelut ja uudistukset etenevät tähänastisella tavalla, Euroopan unioni on valmis päättämään liittymisneuvottelut Kyproksen, Maltan, Unkarin, Puolan, Slovakian, Latvian, Viron, Liettuan, Tekin ja Slovenian kanssa vuoden 2002 loppuun mennessä, jos nämä valtiot ovat siihen valmiita. Tavoitteena on edelleen se, että kyseiset valtiot osallistuvat täysjäseninä Euroopan parlamentin vaaleihin vuonna 2004.

Eurooppa-neuvosto vahvisti sitoumuksensa Bulgarian ja Romanian liittymisvalmistelujen täysimääräiseen tukemiseen. Neuvotteluja vielä jatkaville ehdokasvaltioille olisi siksi annettava Kööpenhaminassa ajantasaistettu etenemissuunnitelma sekä tarkistettu ja vahvistettu liittymistä edeltävä strategia. Voitaisiin harkita myös liittymistä edeltävän rahoitusavun lisäämistä. Jos edistys jatkuu yhtä nopeana, kyseisten maiden liittymisaikataulua voitaisiin lisäksi tarkentaa vuoden loppuun mennessä.

Eurooppa-neuvosto totesi lopuksi, että Kööpenhaminassa voitaisiin tehdä uusia päätöksiä Turkin ehdokkuuden seuraavasta vaiheesta Sevillan ja Kööpenhaminan kokousten välillä tapahtuneen kehityksen ja vuoden 2002 lokakuussa annettavan komission määräaikaiskertomuksen perusteella sekä Helsingin ja Laekenin päätelmien mukaisesti.
KIRJALLINEN KYSYMYS E-2544/02 esittäjä(t): Marco Cappato (NI) neuvostolle. Ranskan viranomaiset rikkoivat kansalaisten liikkumisvapautta Ranskan ja Italian välisellä rajalla Technival-musiikkitilaisuuden yhteydessä.



Virallinen lehti nro 092 E , 17/04/2003 s. 0184 - 0184



KIRJALLINEN KYSYMYS E-2544/02 esittäjä(t): Marco Cappato (NI) neuvostolle (12. syyskuuta 2002) Aihe: Ranskan viranomaiset rikkoivat kansalaisten liikkumisvapautta Ranskan ja Italian välisellä rajalla Technival-musiikkitilaisuuden yhteydessä Technival-nimisen teknomusiikkifestivaalin yhteydessä elokuun 15. päivän pitkänä viikonloppuna Ranskan viranomaiset estivät usean päivän ajan Ranskan ja Italian välisellä rajalla Larche La Maddalenan solassa kuorma-autoja, jotka kuljettivat taiteilijoita ja äänentoistolaitteita, pääsemästä musiikkitilaisuuteen Italiaan. Alpes de Haute-Provencen paikalliset hallintoviranomaiset estivät jopa jalankulkijoiden pääsyn Italian maaperälle usean tunnin ajan 14. ja 15. elokuuta. Mitä komissio aikoo tehdä tässä tapauksessa, jossa kansalaisten ja tavaroiden liikkumisvapautta on rikottu? Yhteinen vastauskirjallisiin kysymyksiin E-2544/02 ja E-2546/02 (19. joulukuuta 2002) Neuvosto muistuttaa, että jäsenvaltioiden yleisen järjestyksen ylläpitämiseen tähtäävät toimenpiteet eivät kuulu sen toimialaan.
KIRJALLINEN KYSYMYS E-0427/02 esittäjä(t): Stavros Xarchakos (PPE-DE) komissiolle. Ilmaisunvapauden rajoittaminen Turkissa.



Virallinen lehti nro 092 E , 17/04/2003 s. 0010 - 0010



KIRJALLINEN KYSYMYS E-0427/02 esittäjä(t): Stavros Xarchakos (PPE-DE) komissiolle (21. helmikuuta 2002) Aihe: Ilmaisunvapauden rajoittaminen Turkissa Kansainvälisessä lehdistössä julkaistujen tietojen mukaan Turkin parlamentti päätti tiukentaa maan rikoslain 312 artiklaa siten, että vastedes pelkkä epäilys mahdollisesta yleisen järjestyksen horjuttamisesta on riittävä peruste rangaistusmenettelyn käynnistämiseksi vastuullisia tahoja kohtaan. Näiden tietojen mukaan tämä kysymys sai alkunsa kurdisyntyperää olevien Turkin kansalaisten esittämistä vetoomuksista saada opetusta kouluissa ja yliopistoissa kurdin kielellä, mitä Turkki on sitoutunut tukemaan seuraavien kolmen vuoden kuluessa. Turkin kansallisen turvallisuusneuvoston tulkinnan mukaan kurdisyntyisten Turkin kansalaisten vetoomukset katsotaan hajaannusta aiheuttavaksi toiminnaksi, joka koskee koulutusta muulla kuin virallisella kielellä. Tämä ennennäkemätön tilanne on ilmennyt toisen uskomattoman tapauksen jälkeen, jossa kustantaja Fatih Tasia uhataan vuoden vankilatuomiolla, koska hän syyllistyi virheeseen julkaisemalla turkin kielellä kuuluisan amerikkalaisen ajattelijan, Harvardin professorin Noam Chomskyn teoksen American Interventionism. Chomsky, joka kyseisessä teoksessaan kritisoi ankarasti Turkkia ja sen kurdivähemmistöön kohdistamaa etnistä puhdistusta, aikoo matkustaa Turkkiin 13. helmikuuta 2002 ollakseen paikalla tuomioistuimessa, jossa Tasia vastaan nostettua syytettä käsitellään. Tämän jälkeen Chomsky aikoo matkustaa Diyarbakiriin, jossa asuu runsaasti kurdiväestöä. Onko komissio tietoinen edellä mainituista Turkin hallituksen toimista? Mikä on sen kanta niihin? Ovatko kirjojen ja kurdin kielen käytön kieltäminen sopusoinnussa Turkin pyrkimysten kanssa toimia eurooppalaiselle valtiolle soveltuvalla tavalla? Günter Verheugenin komission puolesta antama vastaus (27. maaliskuuta 2002) Komissio on tietoinen Turkin hallituksen toimenpiteistä, joihin arvoisa parlamentin jäsen viittaa. Komissio huomauttaa, että Istanbulin tuomioistuin on vapauttanut syytteestä kustantaja Fatih Tasin. Komissio on huolissaan Turkin viranomaisten reaktiosta opiskelijoiden vetoomusoikeuden käyttöön, etenkin koska vetoomusoikeutta on laajennettu äskettäisellä Turkin perustuslain muutoksella. Unioni odottaa, että Turkki poistaisi lainsäädännöstään säännökset, joilla kielletään maan kansalaisia käyttämästä äidinkieltään. Nämä ovat Turkin liittymiskumppanuuden lyhyen aikavälin ensisijaisia tavoitteita.
KIRJALLINEN KYSYMYS E-2401/02 esittäjä(t): Antonio Tajani (PPE-DE) komissiolle. Matkailijoita palvelevilla saksalaisilla Internet-sivuilla Rooman lähiseutujen rannoista esitetyt virheelliset ja vahingolliset tiedot.



Virallinen lehti nro 052 E , 06/03/2003 s. 0162 - 0163



KIRJALLINEN KYSYMYS E-2401/02 esittäjä(t): Antonio Tajani (PPE-DE) komissiolle (5. elokuuta 2002) Aihe: Matkailijoita palvelevilla saksalaisilla Internet-sivuilla Rooman lähiseutujen rannoista esitetyt virheelliset ja vahingolliset tiedot Onko komissio tietoinen siitä, että Marco Polo -sivuilla, Saksan tärkeimmillä matkailijoita palvelevilla Internet-sivuilla (www.marcopolo.de/index), Rooman lähiseutujen rannikon ja erityisesti Lido di Ostian maine pilataan täysin aiheettomasti, ja sitä nimitetään kaatopaikaksi ja vaarallisten tautien pesäksi käyttäen esimerkiksi ilmauksia kuumetaudin ja koleran saastuttamalla hiekkarannalla? Mihin toimiin komissio aikoo ryhtyä asioiden oikean laidan tuomiseksi esiin ja Ostian imagon suojelemiseksi, ottaen huomioon, että Italian terveysviranomaiset kiistävät järjestäen kaikki huolestuttavat väitteet ja takaavat, että vesi on uimakelpoista koko Rooman lähiseutujen rannikolla? Mitä aloitteita komissio aikoo hyväksyä paikallisten julkishallinnon viranomaisten ja yrittäjien ponnistelujen ja huomattavien investointien suojelemiseksi aiheettomilta hyökkäyksiltä, jotta voidaan kohottaa Rooman lähiseutujen rannikon arvostusta niin italialaisten kuin ulkomaalaistenkin matkailijoiden keskuudessa? Erkki Liikasen komission puolesta antama vastaus (4. syyskuuta 2002) Komissiolla ei ole tietoja arvoisan parlamentin jäsenen mainitsemista seikoista. Toissijaisuusperiaatteen mukaisesti toimenpiteet, joiden tarkoituksena on edistää tietyn matkailukohteen imagon suojelemista, kuuluvat kansallisten ja/tai paikallisten viranomaisten yksinomaiseen toimivaltaan. Komissiolla ei näin ollen ole mahdollisuutta puuttua asiaan tai toteuttaa aloitteita arvoisan parlamentin jäsenen toivomalla tavalla.
KIRJALLINEN KYSYMYS E-2009/02 esittäjä(t): Fernando Fernández Martín (PPE-DE) komissiolle. Nigeria.



Virallinen lehti nro 092 E , 17/04/2003 s. 0110 - 0110



KIRJALLINEN KYSYMYS E-2009/02 esittäjä(t): Fernando Fernández Martín (PPE-DE) komissiolle (8. heinäkuuta 2002) Aihe: Nigeria Voiko komissio ilmoittaa, mitä Nigeriaa koskevia hankkeita Euroopan unionin vuoden 2001 talousarviosta rahoitetaan, ja määrittää tämän vuoden investoinnin kokonaismäärän? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-1262/02 esittäjä(t): Cristiana Muscardini (UEN) komissiolle. Viinin valmistevero.



Virallinen lehti nro 052 E , 06/03/2003 s. 0051 - 0052



KIRJALLINEN KYSYMYS E-1262/02 esittäjä(t): Cristiana Muscardini (UEN) komissiolle (6. toukokuuta 2002) Aihe: Viinin valmistevero Komission tekniset yksiköt ovat ehdottaneet, että viinin valmisteveron vähimmäismääräksi vahvistettaisiin vuodesta 2003 alkaen 0,14 euroa litralta (270) ja vuodesta 2007 alkaen 0,15 euroa litralta. Tällaisen ehdotuksen toteutuminen olisi virhe ja alan järjestöille vaarallinen, koska se estäisi kehityksen jatkumisen yhdellä maatalouden kehittyneimmistä aloista. Erityisesti Italiassa ehdotettu valmistevero rasittaisi koko maan tuotantoa, jonka määrä on 53 miljoonaa hehtolitraa vuodessa. Valmistevero nostettiin viinialalla 20 prosenttiin vuonna 1997, ja nyt ehdotettu valmistevero olisi jo toinen vero, joka vaikuttaisi haitallisesti kulutukseen. Lisäksi on otettava huomioon, että Italian maatalousalaa on vuodesta 1998 rasittanut maataloustoiminnasta perittävä alueellinen vero (IRAP), jolla on viinimaakunnissa vaikutusta erityisesti koko paikallisen talouden päätuotteeseen viiniin. Onko komissio edellä esitetyn perusteella samaa mieltä siitä, että ehdotettu valmistevero olisi tiloille kestämätön taakka? Ottaen huomioon, että valmistevero olisi rasitus tuottajille mutta rankaisisi myös kuluttajia, sillä verosta tulisi tuotantokustannus, onko komissio arvioinut ehdotuksen raskaat suorat vaikutukset tilojen markkinaosuuksiin? Kun arvonlisäveroa on jo nostettu, eikö valmisteveron käyttöönotto merkitsi kulutuksen kaksinkertaisen verottamisen hyväksymistä? Ottaen huomioon, että valmistusveroille (valmisteverot) on ominaista se, että ne kohdistuvat teollisuustuotteisiin, eikö komissio ole samaa mieltä siitä, että maan hedelmiä ja yleensä maataloustuotteita ei pitäisi rasittaa vastaavilla luotaantyöntävillä veroilla? Eikö komissio katso jo laajentumistakin ajatellen että uusi vero olisi jälleen yksi lisätekijä, jolla olisi kielteisiä vaikutuksia viinialan taloudelle sellaisilla alueilla, joilla on vähemmän mahdollisuuksia saada tukea rakennerahastoista? Frederik Bolkesteinin komission puolesta antamayhteinen vastauskirjallisiin kysymyksiin E-1245/02 ja E-1262/02 (20. kesäkuuta 2002) Alkoholin ja alkoholijuomien valmisteverojen määrien lähentämisestä on 19. lokakuuta 1992 annettu neuvoston direktiivi 92/84/ETY(1). Direktiivin säännösten mukaan neuvoston on määräajoin tarkistettava direktiivissä vahvistettujen valmisteverojen määrät. Tarkistuksen on perustuttava komission kertomukseen, jossa otetaan huomioon kaikki asiaankuuluvat seikat. Komissio valmistelee parhaillaan tällaista kertomusta, johon voidaan tarvittaessa liittää ehdotus tarkistuksesta. Koska komissio ei vielä ole tehnyt päätöstä, ei päätöksen sisältöä voida kommentoida. Kaksoisverotuksen suhteen on todettava, että valmisteveron alaiset tuotteet ovat pääsääntöisesti myös alv:n alaisia. Lisäksi valmisteverot ovat osa alv:n laskentaperusteita. (1) EYVL L 316, 31.10.1992.
KIRJALLINEN KYSYMYS E-2028/02 esittäjä(t): Camilo Nogueira Román (Verts/ALE) neuvostolle. Kansalaisoikeuksien ja poliittisten oikeuksien huolestuttava loukkaus ja Portugalin kansalaisiin kohdistunut fyysinen väkivalta Espanjan hallituksen päätöksen seurauksena.



Virallinen lehti nro 052 E , 06/03/2003 s. 0120 - 0121



KIRJALLINEN KYSYMYS E-2028/02 esittäjä(t): Camilo Nogueira Román (Verts/ALE) neuvostolle (9. heinäkuuta 2002) Aihe: Kansalaisoikeuksien ja poliittisten oikeuksien huolestuttava loukkaus ja Portugalin kansalaisiin kohdistunut fyysinen väkivalta Espanjan hallituksen päätöksen seurauksena Kesäkuun 22. päivänä Portugalin rajalla Rosal da Fronterassa Huelvassa Espanjan Guardia Civil -poliisit pysäyttivät useita linja-autoja, joissa oli portugalilaisia matkalla Sevillaan osallistuakseen siellä Eurooppa-neuvoston yhteydessä järjestettävään mielenosoitukseen. Poliisit käyttäytyivät väkivaltaisesti kahta vasemmistoryhmän jäsentä kohtaan. Heistä toinen on Portugalin parlamentin jäsen. Portugalin kansalaisten kansalaisoikeuksien ja poliittisten oikeuksien loukkaaminen ja heihin kohdistunut fyysinen väkivalta on sitäkin tuomittavampi, koska heidän tarkoituksenaan oli osallistua täysin lailliseen poliittiseen toimintaan unionissa, jonka kansalaisia he ovat, ja koska poliisit toimivat Espanjan hallituksen määräyksestä Espanjan hallituksen pääministerin José Maria Aznarin toimiessa EU:n puheenjohtajana. Euroopan parlamentin galicialaisena jäsenenä jaan galicialaisten ja espanjalaisten häpeän sekä Portugalin kansalaisten ja Portugalin parlamentin ja hallituksen jäsenten suuttumuksen Espanjan keskushallituksen toimista. En hyväksy tätä hyökkäävää ja epädemokraattista käyttäytymistä. Miten neuvosto selittää tämän puheenjohtajavaltio Espanjan häpeällisen menettelyn? Miten neuvosto aikoo hyvittää tapahtuneen väkivallan kohteeksi joutuneille henkilöille ja Portugalin instituutioille? Yhteinen vastauskirjallisiin kysymyksiin E-2021/02, E-2028/02 ja E-2029/02 (11. marraskuuta 2002) Neuvosto ilmoittaa parlamentin jäsenille, että Schengenin sopimuksen soveltamisesta vuonna 1990 tehdyn yleissopimuksen(1) 2 artiklan 2 kohta mahdollistaa sen, että jäsenvaltiot ottavat sisärajoilla rajoitetuksi ajaksi käyttöön kansallisia rajatarkastuksia. On jäsenvaltioiden itsensä päätettävissä, käytetäänkö kyseistä mahdollisuutta ja missä määrin heidän johtaessaan Eurooppa-neuvostoa. Päätöksessä SCH/Com-Ex (95) 20 Rev. 2(2) määrätään Schengenin sopimuksen soveltamisesta tehdyn yleissopimuksen 2 artiklan 2 kohdan soveltamismenettelyjä koskevista säännöistä. Euroopan unionista tehdyn sopimuksen 33 artiklassa ja Euroopan yhteisön perustamissopimuksen 64 artiklan 1 kohdassa määrätään, että on jäsenvaltioiden vastuulla toteuttaa konkreettisia toimenpiteitä yleisen järjestyksen ylläpitämiseksi ja sisäisen turvallisuuden suojaamiseksi. Ei ole näin ollen neuvoston asia arvioida, onko kyseiset toimenpiteet toteutettu asianmukaisesti. (1) EYVL L 239, 22.9.2000. (2) EYVL L 239, 22.9.2000, s. 133.